Transport în pandemie: 68% dintre români cred că mașina personală este mai sigură.
Românii se tem să meargă cu mijloacele de transport în comun în pandemie. Nici bicicleta nu este populară, iar mașina este mijlocul de transport preferat. 4 din 5 bucureșteni parchează ilegal.
Dacă aveai planuri ca anul ăsta să renunți la mașină și să o iei la pas prin oraș, clar ai renunțat la ele.În anul pandemiei toată lumea preferă mașina personală – 68% dintre românii de peste 18 ani consideră că este cel mai sigur mijloc de transport în momentul de față.Doar 11% preferă transportul public, în timp ce 9% aleg bicicleta, potrivit unui studiu IRES.Asta aduce o nouă problemă. Sunt peste 1.2 milioane de mașini care circulă prin București și doar 300.000 de locuri de parcare. 4 din 5 bucureșteni parchează ilegal.